ร้านอาหารญี่ปุ่นร้านนี้ ใจจริงไม่อยากแนะนำเลยค่ะ อยากเก็บไว้เป็นความลับคนเดียว เพราะไม่อยากให้คนมาแย่งกินเลย ร้านนี้ดิชั้นยกให้เป็น "Best value Japanese set lunch in Thonglor" รู้จักมาได้เพราะจับได้ว่าส๊ามีชอบแอบไปกินอยู่คนเดียว พอถามเค้าว่าทำไมต้องไปกินคนเดียวด้วย เค้าก็บอกว่าอาหารที่นี่เป็นอาหารแห่งจิตวิิญญาณของเค้า เค้าอยากจะซึมซับมันเงียบๆ คนเดียว ดิชั้นเข้าใจเค้าค่ะ เพราะจำได้ว่าตอนที่เค้าพาดิชั้นกับลูกวัยซนไปกินครั้งแรก วิบัติมาก 

เข้าเรื่องดีกว่า จะดุูว่าร้านญี่ปุ่นร้านไหนอร่อย และที่สำคัญคุ้มค่า ในย่านทองหล่อนะคะ ให้ดูว่ามื้อกลางวันแม่บ้านญี่ปุ่นเค้าไปทานกันที่ไหน วาซาบิอันเป็นหนึ่งในร้านที่แม่บ้านญี่ปุ่นนิยมทานกัน สาเหตุก็เพราะคุณภาพอาหารและราคาที่ยากจะหาใครสู้ค่ะ วันนี้สั่งอาหารชุดปลาซาบะย่าง (300 บาท) มีให้เลือกว่าจะย่างเกลือหรือย่างซีอิ๊ว แค่ได้เห็นปลาที่ยกมาเสิร์ฟก็คุ้มค่าแล้วค่ะ เพราะร้านอื่นๆ รูปปลาในเมนูมักจะดูชิ้นใหญ่กว่าที่เสิร์ฟ แต่ร้านนี้ปลาที่ได้ชิ้นใหญ่กว่าที่เห็นในเมนูมาก ขนาดเท่าฝ่ามือเลยค่ะ ปลาซาบะย่างเกลือทานกับหัวไขเท้าฝนและบีบมะนาวนิดหน่อย เนื้อปลาหวานนุ่มชุ่มน้ำมันปลา กินกับข้าวญ่ีปุ่นร้อนๆ อร่อยอย่าบอกใคร แทบจะลืมเครื่องเคียงที่เอาไว้แกล้ม มีทั้งหน่อไม้คลุกปลาแห้ง แตงกวาดอง ซุปมิโซะ และไข่ตุ่๋น  ไข่ตุ่๋นที่นี่เน้ือเนียนนุ่ม ตักเข้าปากแล้ว melt in your mouth ทันที รสชาดก็เริ่ด เพราะเค้าใช้น้ำซุปอย่างดีมาทำค่ะ พอทานไปแป๊บนึงเค้าก็จะยกปลาดิบที่แถมมากับเซ็ต ซึ่งมีปลาโอ 2 ชิ้นเบิ้ม และปลาหมึกอีก 2 ชิ้น โอวสุดคุ้ม

ส่วนส๊ามีสั่ง Tekkadon Set (ข้าวหน้าปลาทูน่าเนื้อแดง 340 บาท) เชฟบอกว่าปลาทูน่าเพิ่งส่งมาจากญี่ปุ่นเลยค่ะ ปลาทูน่าชิ้นใหญ่ 8 ชิ้นวางลงบนข้าวคลุกน้ำส้มสายชู คัมเปียว เห็ดหอมหมักซีอิ๊ว รสชาดกลมกล่อม เอาวาซาบิสดๆ แต้มบนเนื้อปลานิดนึง เสร็จแล้วเอาโชยุราดทับ ฮีอม ในเซ็ตยังมีไข่ตุ่นและอุด้ง ซึ่งมีให้เลือกทั้งร้อนและเย็น วันนี้เราสั่งแบบร้อน ซุปเค้ารสชาดดีมาก ส๊ามีบอกว่า ชิราชิเซ็ต (ข้าวหน้าปลาดิบรวม) ของร้านนี้ก็คุ้มสุดยอด 

ทานเสร็จยังมีชากาแฟ ร้อนหรือเย็น เสิร์ฟพร้อมขนมโมจิ และถั่วแดงเย็นปิดท้าย เห็นมั๊ยล่ะคะ คุ้มค่าขนาดนี้แม่บ้านญี่ปุ่นถึงได้มา "โออิชิ โออิชิ" กันทุกกลางวัน ตอนจ่ายเงินก็ไม่หงุดหงิด เพราะราคาในเมนูคือราคาที่เน็ตแล้ว ไม่มี VAT หรือ Service charge มาบวกเพิ่มให้กวนใจ

วาซาบิอันตั้งอยู่ที่ต้นซอยทองหล่อฝั่งสุขุมวิท ตรงทางเข้า Grand Tower จอดรถได้ในลานจอดของ Grand Tower แล้วนำบัตรมาประทับตราที่ร้านค่ะ